**SWYDD: Swyddog Datblygu Addysg (17.5 awr)**

**CONTRACT:** Cyfnod penodol o bum mlynedd

**CYFLOG:** £20,020 pro rata

**LLEOLIAD:** De Cymru (gweithio gartref)

**YN ATEBOL I:**  Pennaeth Gweithrediadau

**DIBEN Y SWYDD:** Hyrwyddo Fertility Network UK. Darparu gwybodaeth ac addysg ffrwythlondeb mewn colegau a phrifysgolion, i feddygon teulu, ac i fyfyrwyr bydwragedd a meddygon ledled Cymru. Sicrhau bod pobl yn fwy gwybodus am bob agwedd ar faterion ffrwythlondeb, gan gynnwys sut i ofalu am eu ffrwythlondeb, a sut a phryd y mae’n dirywio. Codi ymwybyddiaeth o broblemau ffrwythlondeb ymhlith pobl ifanc a’u haddysgu am y materion a all effeithio ar ffrwythlondeb, fel clefydau a drosglwyddir yn rhywiol a dewisiadau ffordd o fyw – er mwyn lleihau nifer yr achosion o broblemau ffrwythlondeb yn y dyfodol drwy ganlyniadau gwell o ran iechyd rhywiol a ffordd o fyw.

**PRIF DDYLETSWYDDAU’R SWYDD:**

* Datblygu perthynas ym myd addysg trwy ymweliadau/sgyrsiau/digwyddiadau a chodi proffil yr elusen ac ymwybyddiaeth o faterion sy’n ymwneud â ffrwythlondeb ymhlith colegau, prifysgolion, meddygon teulu, a sefydliadau cyhoeddus, preifat a thrydydd sector perthnasol.
* Cydlynu cyfranogiad Fertility Network UK mewn digwyddiadau addysgol.
* Darparu gwybodaeth ac addysg ffrwythlondeb mewn colegau a phrifysgolion, i feddygon teulu, yn y gweithle, ac i fyfyrwyr bydwragedd a meddygon.
* Recriwtio gwirfoddolwyr sy’n oedolion ifanc i gynorthwyo gyda digwyddiadau addysgol a chynadleddau ac wrth hyrwyddo’r elusen, gan gysylltu â’r Cydlynydd Gwirfoddolwyr yn ôl yr angen.
* Pan fo gwaith o fath cwnsela yn cael ei wneud, rhoi sylw priodol i natur sensitif y materion dan sylw.
* Cynorthwyo Cydlynydd Cymru, y Pennaeth Gweithrediadau a’r Prif Weithredwr i fynd ar drywydd pob darn o wybodaeth a fydd efallai o gymorth yn y rhanbarth, yn y cyfryngau, mewn clinigau/cwmnïau a chyda phrif gysylltiadau, i greu proffil uwch ar gyfer Fertility Network UK.
* Datblygu cysylltiadau agos ag allfeydd cyfryngau rhanbarthol a hyrwyddo ymwybyddiaeth o Fertility Network UK ac anffrwythlondeb yn y rhanbarth.
* Mynd ati i helpu i reoli’r rhwydweithiau cyfryngau cymdeithasol priodol i godi proffil yr elusen, codi ymwybyddiaeth o broblemau ffrwythlondeb, ac ymgysylltu â defnyddwyr gwasanaeth yng Nghymru.
* Mynd ati i helpu i drefnu a hwyluso digwyddiadau gwybodaeth y Rhwydwaith Ffrwythlondeb yng Nghymru.
* Cynorthwyo’r elusen i gynrychioli Fertility Network UK mewn cynadleddau, digwyddiadau, arddangosfeydd a chyfarfodydd allanol yn y rhanbarth, gan gyflwyno cyflwyniadau lle bo angen.
* Sichrau yr ymdrinnir â phob gohebiaeth yn brydlon ac yn effeithlon.
* Sicrhau bod yr holl alwadau ffôn a negeseuon e-bost yn cael eu hateb yn brydlon ac mewn modd cydymdeimladol a llawn gwybodaeth.
* Mynychu cyrsiau addysgol lle bo angen.
* Cyflawni dyletswyddau eraill o fewn cyfrifoldeb y swydd.